

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.21 | 2024. gada 18. decembrī |

**26.**

**Par nešķirotu sadzīves un bioloģiski noārdāmo atkritumu apsaimniekošanas maksas apstiprināšanu Ogres novada administratīvajā teritorijā**

Ogres novada pašvaldība (turpmāk – Pašvaldība), pamatojoties uz Publisko iepirkumu likuma 8. panta pirmās daļas 1. punktu, 39. pantu un Atkritumu apsaimniekošanas likuma 18. panta 1. daļu, izsludināja atklātu konkursu ID Nr. ONP 2024/1 “Sadzīves atkritumu apsaimniekošanas pakalpojumu nodrošināšana Ogres novada administratīvajā teritorijā”, turpmāk – konkurss.

Saskaņā ar pretendentu konkursā iesniegtajiem cenu piedāvājumiem, kuru katrā no atkritumu apsaimniekošanas zonām Pašvaldības Iepirkumu komisija 2024. gada 8. novembra sēde ir atzinusi par saimnieciski izdevīgāko, tiek noteikta 1 m3 maksa par šādu atkritumu apsaimniekošanu:

|  |
| --- |
| **1. atkritumu apsaimniekošanas zona – Birzgales pagasts, Ķeguma pilsēta, Rembates pagasts, Tomes pagasts** |
| **Atkritumu veids** | **Līgumcena par 1 m3 atkritumu apsaimniekošanu, EUR** | **No tā pašvaldības apstiprināmā maksa (neiesk. PVN) EUR**  | **No tā atkritumu apglabāšanas izmaksas EUR**  |
| **(neiesk. PVN)** |
| Nešķiroti sadzīves atkritumi | 35,80 | **15,59** | 20,21 |
| Dalīti savāktie bioloģiskie atkritumi(60% no nešķirotas sadzīves atkritumu apsaimniekošanas maksas) | **21,48** |  |  |

|  |
| --- |
| **2. atkritumu apsaimniekošanas zona – Ikšķiles pilsēta un Tīnūžu pagasts** |
| **Atkritumu veids** | **Līgumcena par 1 m3 atkritumu apsaimniekošanu, EUR** | **No tā pašvaldības apstiprināmā maksa (neiesk. PVN) EUR**  | **No tā atkritumu apglabāšanas izmaksas EUR** |
| **(neiesk. PVN)** |
| Nešķiroti sadzīves atkritumi | 33,33 | **13,12** | 20,21 |
| Dalīti savāktie bioloģiskie atkritumi(60% no nešķirotas sadzīves atkritumu apsaimniekošanas maksas) | **20,00** |  |  |

|  |
| --- |
| **3. atkritumu apsaimniekošanas zona – Jumpravas pagasts, Lēdmanes pagasts, Lielvārdes pagasts un Lielvārdes pilsēta** |
| **Atkritumu veids** | **Līgumcena par 1 m3 atkritumu apsaimniekošanu, EUR** | **No tā pašvaldības apstiprināmā maksa (neiesk. PVN) EUR** | **No tā atkritumu apglabāšanas izmaksas EUR** |
| **(neiesk. PVN)** |
| Nešķiroti sadzīves atkritumi | 31,76 | **11,55** | 20,21 |
| Dalīti savāktie bioloģiskie atkritumi(60% no nešķirotas sadzīves atkritumu apsaimniekošanas maksas) | **19,06** |  |  |

|  |
| --- |
| **4. atkritumu apsaimniekošanas zona – Krapes pagasts, Ķeipenes pagasts, Lauberes pagasts, Madlienas pagasts, Mazozolu pagasts, Meņģeles pagasts, Ogres valsts pilsēta, Ogresgala pagasts, Suntažu pagasts un Taurupes pagasts** |
| **Atkritumu veids** | **Līgumcena par 1 m3 atkritumu apsaimniekošanu, EUR** | **No tā pašvaldības apstiprināmā maksa (neiesk. PVN) EUR** | **No tā atkritumu apglabāšanas izmaksas EUR** |
| **(neiesk. PVN)** |
| Nešķiroti sadzīves atkritumi | 31,76 | **11,55** | 20,21 |
| Dalīti savāktie bioloģiskie atkritumi(60% no nešķirotas sadzīves atkritumu apsaimniekošanas maksas) | **19,06** |  |  |

Saskaņā ar Atkritumu apsaimniekošanas likuma 39. panta pirmo daļu, nešķirotu sadzīves atkritumu apsaimniekošanas (izņemot sadzīves atkritumu reģenerāciju) maksu atkritumu sākotnējam radītājam vai valdītājam veido:

1. pašvaldības lēmumā apstiprinātā maksa par sadzīves atkritumu apsaimniekošanu, kurā tiek ietvertas visas izmaksas par nešķiroto un dalīti savākto atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu, maksa par uzglabāšanu un šo darbību veikšanai nepieciešamo infrastruktūras objektu izveidošanu un uzturēšanu, kā arī starpība starp dalīti savāktu bioloģisko atkritumu apsaimniekošanas izmaksām un šā likuma 39.1 pantā noteikto maksu;
2. maksa par nešķirotu sadzīves atkritumu apstrādi saskaņā ar Sabiedrisko pakalpojumu regulēšanas komisijas apstiprinātu tarifu.

Maksa par nešķirotu sadzīves atkritumu apstrādi tiek noteikta saskaņā ar Sabiedrisko pakalpojumu regulēšanas komisijas apstiprinātu tarifu un dabas resursu nodokļa likme tiek noteikta Dabas resursu nodokļa likumā;

Saskaņā ar Atkritumu apsaimniekošanas likuma 39.1 pantu, maksu par dalīti savākto bioloģisko atkritumu apsaimniekošanu pašvaldība nosaka 60% apmērā no Atkritumu apsaimniekošanas likuma [39. panta](https://likumi.lv/ta/id/221378#p39) pirmajā daļā noteiktās maksas.

Atbilstoši Pašvaldības 2023. gada 21. decembra saistošo noteikumu Nr. 31/2023 “Par sadzīves atkritumu apsaimniekošanu Ogres novadā” 37. punktam maksu par atkritumu apsaimniekošanu nosaka Pašvaldības dome ar savu lēmumu.

Saskaņā ar Atkritumu apsaimniekošanas likuma 39. panta 12 daļai, ja līguma darbības laikā normatīvajos aktos noteiktajā kārtībā ir apstiprināts cits nešķirotu sadzīves atkritumu apstrādes tarifs, atkritumu apsaimniekotājs iekļauj apstiprināto tarifu atkritumu apsaimniekošanas maksā ar tarifa spēkā stāšanās dienu.

Ja līguma par sadzīves atkritumu apsaimniekošanu Ogres novada administratīvajā teritorijā darbības laikā Atkritumu apsaimniekošanas likumā ir apstiprināts cits maksas apmērs par dalīti savākto bioloģisko atkritumu apsaimniekošanu (proporcija pret Atkritumu apsaimniekošanas likuma 39. panta pirmajā daļā noteikto maksu), atkritumu apsaimniekotājs Atkritumu apsaimniekošanas likumā noteikto maksas apmēru piemēro ar attiecīgā maksas apmēra spēkā stāšanās dienu.

Pamatojoties uz Pašvaldību likuma 10. panta pirmās daļas 21. punktu, Atkritumu apsaimniekošanas likuma 39. panta pirmās daļas 1.punktu, 39.1 pantu, 39. panta 12 daļu un Ogres novada pašvaldības 2023. gada 21. decembra saistošo noteikumu Nr. 31/2023 “Par sadzīves atkritumu apsaimniekošanu Ogres novadā” 37. punktu;

**balsojot: ar 13 balsīm "Par" (Andris Krauja, Artūrs Mangulis, Dace Māliņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Apstiprināt nešķirotu sadzīves un bioloģiski noārdāmo atkritumu apsaimniekošanas maksu Ogres novada administratīvajā teritorijā no 2025. gada 1. februāra šādā apmērā:
	1. nešķirotiem sadzīves atkritumiem 1. atkritumu apsaimniekošanas zonā (Birzgales pagasts, Ķeguma pilsēta, Rembates pagasts, Tomes pagasts) EUR/m3 **15,59** bez PVN (bez maksas par nešķirotu sadzīves atkritumu apstrādi un dabas resursu nodokļu komponentēm);
	2. nešķirotiem sadzīves atkritumiem 2. atkritumu apsaimniekošanas zonā (Ikšķiles pilsēta un Tīnūžu pagasts) EUR/m3 **13,12** bez PVN (bez maksas par nešķirotu sadzīves atkritumu apstrādi un dabas resursu nodokļu komponentēm);
	3. nešķirotiem sadzīves atkritumiem 3. atkritumu apsaimniekošanas zonā (Jumpravas pagasts, Lēdmanes pagasts, Lielvārdes pagasts un Lielvārdes pilsēta)EUR/m3 **11,55** bez PVN (bez maksas par nešķirotu sadzīves atkritumu apstrādi un dabas resursu nodokļu komponentēm);
	4. nešķirotiem sadzīves atkritumiem 4. atkritumu apsaimniekošanas zonā (Krapes pagasts, Ķeipenes pagasts, Lauberes pagasts, Madlienas pagasts, Mazozolu pagasts, Meņģeles pagasts, Ogres valsts pilsēta, Ogresgala pagasts, Suntažu pagasts un Taurupes pagasts) EUR/m3 **11,55** bez PVN (bez maksas par nešķirotu sadzīves atkritumu apstrādi un dabas resursu nodokļu komponentēm);
	5. bioloģiski noārdāmiem atkritumiem – saskaņā ar Atkritumu apsaimniekošanas likuma 39.1 pantā noteikto.
2. Noteikt kā atbildīgos Ogres novada pašvaldības sadzīves atkritumu apsaimniekošanas pakalpojumu nodrošināšanas līgumu izpildē:
	1. Ķeguma pilsētas pārvaldes vadītāju 1. atkritumu apsaimniekošanas zonā;
	2. Ikšķiles pilsētas un Tīnūžu pagasta apvienības vadītāju 2. atkritumu apsaimniekošanas zonā;
	3. Lielvārdes pilsētas un pagasta apvienības vadītāju 3. atkritumu apsaimniekošanas zonā;
	4. Pašvaldības kapitāla daļu pārvaldības nodaļas vadītāju 4. atkritumu apsaimniekošanas zonā.
3. Kontroli pār lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka G. Sīviņa paraksts)